Serghei Lavrov a sosit în Turcia pentru a participa la Forumul Diplomaţiei din Antalya
Data publicării:
Ministrul rus de Externe, Serghei Lavrov, a sosit vineri în Turcia, unde urmează să participe la Forumul Diplomaţiei din Antalya, relatează TASS, potrivit News.ro.
Un corespondent TASS a transmis că aeronava înaltului diplomat rus a aterizat pe aeroportul din Antalya.
Purtătorul de cuvânt al Ministerului rus de Externe, Maria Zakharova, a anunţat anterior că Lavrov va purta discuţii bilaterale cu ministrul turc de externe Hakan Fidan în timpul forumului.
Diplomaţii de top ai Rusiei şi Turciei sunt aşteptaţi să discute o gamă largă de probleme, în primul rând starea actuală şi perspectivele de cooperare bilaterală în sferele de interes reciproc - comerţ, energie, securitate, bancar şi turism. De asemenea, miniştrii vor discuta despre un calendar al contactelor bilaterale la diferite niveluri.
Lavrov va avea, de asemenea, o serie de alte întâlniri bilaterale în marja forumului de la Antalya - cu ministrul de externe azer Jeyhun Bayramov, ministrul de externe al Uzbekistanului Bakhtiyor Saidov, ministrul de externe al Kârgâzstanului Zheenbek Kulubayev şi regele Eswatini Mswati III.